ועדת העלייה, הקליטה והתפוצות, כנסת 25, פרוטוקול מספר 11, 2023-01-30 00:00

עודד פורר: בוקר טוב לכולם, היום 30/1/2023, ח' בשבט, תשפ"ג אני מתכבד לפתוח את ישיבת ועדת עלייה קליטה ותפוצות, אנחנו מתחילים ישיבת מעקב על מצב לימודי העברית באולפנים לעולים חדשים בשנת 2022 והיערכות לשנת 2023, נוכח הגידול הגדול מאוד במספרי העולים, אני רק חייב לומר לכם, התגובות שהיו אחרי הדיון הקודם, היו באמת מאוד משמעותיות להרבה מאוד כיוונים כולל הרבה מאוד פתרונות שעלו כולל, נשמע את זה גם פה, חלק מהאולפנים שבגלל ביורוקרטיה ובגלל התנהלות לא מלאים וחבל, והרבה מאוד מפסידים

עודד פורר:  אנחנו מדברים על משך המתנה של חצי שנה לאולפן, על מחסור של כמאה מורים, מחסור בכיתות לימוד, שכר נמוך של המורים וגם כל נושא - - - משרד העלייה והקליטה שצריך להיבחן מחדש הפורמט שלו, אני מאוד מאמין בשימוש בשוק הפרטי, אני חושב שהפורמט שזה מתבצע כרגע הוא לא נכון

עודד פורר:      אני רוצה קודם כל לשמוע משהו לגבי התקדמות של המשא ומתן, הסכמי השכר, משרד הקליטה, או האוצר

שירה גרוס: אנחנו עושים עבודת מטה אינטנסיבית אבל - - -     

עודד פורר: בואו נסכם דבר כזה, משפט שחוזר פה הרבה בוועדה, תשובת "אנחנו עושים עבודת מטה אינטנסיבית" היא טובה פעם אחת, אי אפשר לבוא כל הזמן עם אותה עבודת מטה

שירה גרוס: לא יידעו אותנו לא אגף החינוך ולא אגף התקציבים שיש תקציב לטובת העניין

עודד פורר: כמה ישיבות קיימתם בנושא הזה מאז השבועיים האחרונים, מאז הישיבה הקודמת?     

שירה גרוס: עוד לא עברו שבועיים, קיימנו שתי ישיבות

עודד פורר: שתי ישיבות עם מי? עם הסתדרות המורים?     

שירה גרוס: לא, בתוך המדינה

שירה גרוס:  כאמור אנחנו לא יודעים לנהל משא ומתן בלי מסגרת תקציבית

עודד פורר: מי היה בישיבות האלה מטעם המדינה, ומאיזה דרג היה?     

שירה גרוס: דרג סמנכל"ים

עודד פורר: משרד הקליטה סמנכ"ל חינוך סמנכ"ל אוצר סמנכ"ל? אוצר ראש אגף? סגן ראש אגף?         

שירה גרוס: השבוע מתוכננת ישיבה עם סגן ראש אגף - - -     

עודד פורר: איזה?     

שירה גרוס: משה בכר, סגן בכיר לממונה על השכר

עודד פורר: מה עמדת משרד הקליטה?         

שי פירון: אז אמנם נושא שכר המורים הוא לא תחת האחריות שלנו, אבל למרות זאת אנחנו נפגשנו עם שירה, אני והסמנכ"לית של המשרד לבקשתה, כדי להתייחס להיבטים שנגזרים מצורכי העולים, מצרכים מקצועיים כמו למשל צורך בתגמולים על עבודת ערב, צורך להכרה בסטאז', למורים באולפן וכו' וכל שנידרש

עודד פורר: מה לגבי העברת כל התחום הזה למשרד הקליטה? במקום משרד החינוך?         

שי פירון: הנושא הזה אני אבדוק מול השר שלנו

עודד פורר: ברמת מדיניות, אבל זה חלק מהמשא ומתן זה צריך להיות חלק ממה שמונח על השולחן לדעתי זה יקל על האוצר מבחינת השלכות רוחב לפתור את הסוגיה הזאת

שי פירון: אני אעביר את המסר הזה הלאה

עודד פורר: משרד החינוך

מעוז ביגון: אנחנו נפגשנו ביום חמישי האחרון עם שר הקליטה בסוגיה שכעת העלית, עמדת משרד החינוך שהאולפנים צריכים להישאר במשרד החינוך בגלל הפרופסיה וההתמחות המיוחדת של תחום ההוראה, מדובר על עובדי הוראה פר-אקסלנס

עודד פורר: מה היתרון שלהם במשרד החינוך?     

מעוז ביגון: אני אסביר, עובדי משרד החינוך נסמכים על מנגנון משרד החינוך בתחום של תוכניות הלימודים וההדרכה של המורים לא רק ההדרכה גם ההשתלמויות במרכזי הפסגה, כל התחום הזה שבו אנחנו חזקים מאוד, זה בעקבות זה שאנחנו נמצאים במקום שמאפשר את הדבר הזה באופן מלא, זאת אומרת זה באופן טבעי כעובדי הוראה מקבלים את כל המעטפת הזאת, באופן ישיר

עודד פורר: אני חייב לומר, אני מניח שיש פה עוד הרבה שיש להם בני משפחה במערכת, אשתי מורה, ואני מנסה להבין איזו מעטפת היא מקבלת ממשרד החינוך, ועוד לא הבנתי

מעוז ביגון: מורה באולפנים?     

עודד פורר: לא, מורה

עודד פורר:  איזה מעטפת? מה המעטפת הגדולה שהמשרד נותן?     

מעוז ביגון: אני אומר, יש השתלמויות כל הזמן לאורך כל השנה ברמת המורה

עודד פורר: כמה השתלמויות למורים מורה עובר במהלך שנה?     

מעוז ביגון: הוא עובר לפחות 60 שעות, תלוי אם הוא מורה חדש אז הוא עובר יותר שעות

מעוז ביגון:  השתלמויות בתקשוב בהתאמת תוכנית הלימודים למאה ה-21, בהרבה דברים

עודד פורר: אז זה רק למורי אולפנים? אני לא נתקלתי במורים שעוברים 60 שעות השתלמויות בשנה

מעוז ביגון: יש שתי דיסציפלינות שלא קיימות במשרד החינוך, גם הוראת מבוגרים אנשים מעל גיל 18 וגם הוראת העברית לעולים חדשים

עודד פורר: הם לא יוכלו לקבל את זה לא ממשרד החינוך? הם צריכים פספורט כדי לקבל?     

מעוז ביגון: שוב אני אומר זוהי עמדתנו והדבר הזה עלה גם בפגישה שהייתה יום חמישי עם שר הקליטה בישיבה ארוכה של כמה שעות, הוא רצה ללמוד את התחום הזה לפני ולפנים

עודד פורר: ומה לגבי הסכם השכר?     

מעוז ביגון: לגבי הסכם השכר, כפי שאמרה שירה אנחנו יודעים שמתקיימים דיונים משמעותיים, נכון לאתמול בערב משרד החינוך מעוניין לחתום על הסכם השכר באופן מיידי, זאת העמדה הרשמית של משרד החינוך ואותה אני אומר כאן

עודד פורר: מתי הפגישה הבאה בנושא? בין ממונה על השכר למשרד החינוך?     

שירה גרוס: מחרתיים, כרגע זה ללא משרד הקליטה

עודד פורר: למה? אתם לא צריכים אותם במשא ומתן הם לא צד מבחינתכם? אני שואל באמת

שירה גרוס: אנחנו רצינו שהם יהיו חלק מהתהליך אבל גם יש תהליכים פנימיים שקורים בין משרד האוצר והחינוך

עודד פורר: למה רק מחרתיים? למה לא היום או מחר? הרי עשיתם הסכם שכר עם כל עובדי ההוראה

שירה גרוס: משרד החינוך מיישם אותו

עודד פורר: יש פה איזשהו ילד חורג בהסכם שכר, למה אתם לא מקדמים את זה?     

שירה גרוס: אנחנו עושים כל מה שאנחנו יכולים

עודד פורר: זה לא דחיפות, אני חייב לומר, אתם לא מתנהגים כאילו יש פה דחיפות שעומדים עשרות אלפים שלא יודעים אם יהיה להם לימודי עברית ואין להם פתרונות

עודד פורר:  אין פה דחיפות, אני יודע מתי יש דחיפות באוצר

עודד פורר:  אני מכיר כשרוצים לנהל משא ומתן שרוצים להעביר משהו משמעותי נפגשים באותו יום גם ארבע פעמים, אין בעיה

עודד פורר:  זה שמאז ועד היום ידעתם שיש ישיבת מעקב של שבועיים וזה כמעט שבועיים, שבועיים פחות יומיים, אין שום פגישה מחרתיים, הפגישה הבאה תהיה אחרי שבועיים, במהלך השבועיים האלה ביצעתם איזה שהם שתי פגישות, זה לא דחיפות, זה מתנהל, יעבור, תעבור חצי שנה, אין שום בעיה, מה תעשו עכשיו?      יש לכם פה סדר גודל של עשרות אלפים שלא לומדים עברית ולא יכולים להשתלב בשוק התעסוקה

עודד פורר:  אתם אומדים את הפגיעה הכלכלית בנושא הזה? יש לכם איזה אומדן? הרי תצטרכו ל-30,000 האלה לייצר תקציב של סיוע ברווחה, הרי נעשה פה מול משרד הקליטה למה לא מסייעים להם מספיק

עודד פורר:  אבל את הבסיס אנחנו לא נותנים להם, כי במהלך שבועיים עשיתם רק שתי פגישות

שירה גרוס: כבוד היושב ראש, אתה כנראה מודע למצב גם עם ארגון המורים שהוא לקראת עיצומים, היו עיצומים

עודד פורר: יש לכם פה אירוע של באמת פסיק בתוך מערכת החינוך, זה ממש לפתור פסיק מבחינת סדרי הגודל מבחינת הסכם בתוך מערכת החינוך, זה עניין של החלטה, פשוט עניין של החלטה ופה הדרגים המקצועיים הם דווקא אלא שצריכים לדחוף את מקבלי ההחלטות כי שר האוצר, שר הקליטה, שר החינוך, דחפו את העניין הזה תגמרו את זה, סתם גוררים רגליים, סתם, מה שאתם עושים פה אני אומר את זה לאגף השכר, אתם גוררים רגליים סתם וכחלק מגרירת הרגליים הזאת זה גם לא נסגר בפעם הקודמת הסכם עם הסתדרות המורים

עודד פורר:       תהיו נדיבים תגמרו את הסיפור הזה, מדינת ישראל רק תרוויח מזה שילמדו פה עברית כמו שצריך

עודד פורר:  אני אפגוש אותך פעם בשבוע ותעבירי בבקשה גם לסגן הממונה על השכר וגם לממונה על השכר

עודד פורר:  אני לא רוצה להגיע למצב שאנחנו מזמנים את הממונה על השכר לפה, אני לא מחפש לטרטר אתכם

עודד פורר:  שבו עד שייצא עשן לבן, שבוע, תגמרו עניין, לא מסובך

שירה גרוס: כבוד היושב ראש, אנחנו נדרשים גם שמשרד החינוך יתעדף את זה במסגרת דיוני התקציב גם אם אנחנו עכשיו מגיעים לטיוטה סופית, מבחינת המדינה לשבת לנהל משא ומתן אנחנו לא מסוגלים ללא תקציב

מעוז ביגון: כפי שאמרתי, עמדת משרד החינוך הרשמית, כפי שאני מביא אותה עכשיו יש להסדיר את הסכם השכר באופן מיידי

עודד פורר: אני לא יכול לבקש יותר מזה ממשרד החינוך

עודד פורר:  תגמרו עניין, אתם צריכים שאני אבוא לעזור לכם בתוך החדר כדי לנהל משא ומתן? מכיר משא ומתן בין משרדים לבין האוצר, כשרוצים פותרים את זה, אני בטוח שגם שר החינוך יודע לדבר עם שר האוצר שצריך כדי לפתור פה את הסוגיה, אנחנו לא מדברים פה על סוגיית - - - לפרסם את ציוני המבחנים, ביקשנו פרסום מוקדם ככל האפשר

מעוז ביגון: כן, אז אנחנו עשינו שתי פעולות משמעותיות, פעולה אחת שאנחנו עושים במהלך השנה האחרונה, להעביר את מערך התעודות והאישורים בסוף האולפן באופן מקוון ולא באופן ידני, מה שנקרא בדואר

מעוז ביגון:  הפעולה הזאת תקרה החל מהמחזור הקרוב שיסיים את האולפן, בתוך חודשיים זה כבר יהיה בשטח זה אחרי פיתוח של כמעט שנה

מעוז ביגון:  פעולה שנייה שעשינו בעקבות הוועדה האחרונה זה לבדוק את עצמינו, כמה זמן - - -     

עודד פורר: למה אתם צריכים חודשיים בשביל לפרסם?     

מעוז ביגון: זה כבר פיתוח, היום איך זה עובד? אחרי שבודקים את המבחנים ושני מעריכים זה הולך אחר כך לבקרה אצלנו, אחר כך זה עובר למדפיס הממשלתי להדפסה, יש הרבה שלבים בדרך שסתם זה ימים פה וימים שם, בסוף זה ייפתר

מעוז ביגון:  בסוף זה מצטבר והחלטנו למהלך מקוון כמו שמתאים לטכנולוגיה של היום, הפיתוח לקח מעט זמן, אנחנו בסוף הפיתוח שלו, ממש שבועות ספורים זה יהיה מאחורינו, אבל זה לא יקצר לגמרי את הזמן, אנחנו עובדים מול הספק שלנו שמספק את הפעולות שאנחנו עושים כדי לתת את התעודות לקצר את לוח הזמנים, כיום מדובר על שלושה חודשים מרגע סיום האולפן עד הוא מקבל את התעודה והיעד שאנחנו הצבנו לספק ולעצמינו כמובן זה מקסימום ששה שבועות

עודד פורר: לא מקובל, לא מקובל גם ששה שבועות

עודד פורר:  מה הסיפור?             

מעוז ביגון: אני מסביר, כשעולה חדש גומר את האולפן והוא נבחן, יש לו המבחן בעל פה יש לו את המבחן בכתב, את המבחן בכתב שולחים למעריכים, שני מעריכים כל מבחן עובר שתי הערכות, אחר כך יש תהליכים של ערעורים על הציונים

עודד פורר: לפני הערעורים, הערעור זה אחרי שפרסמת את הציון

עודד פורר:  אני לא יכול להעריך ציון שלא פורסם

עודד פורר:  אז זה לא זמן, יש שני בודקים

מעוז ביגון: אז אני אומר, עד שמגיע המחברות, הם בודקים את זה הם מחזירים - - -     

עודד פורר: איך המחברות מגיעות?     

מעוז ביגון: יש חברה

עודד פורר: כמה זמן לוקח למחברת להגיע מהמבחן?     

מעוז ביגון: אחרי המיון של המחברות לפי רמות וכו', סדר גודל של כמעט עשרה ימים עד שזה מגיע לבוחן

מעוז ביגון:  אני אומר, אנחנו עובדים, הקיצור בלוחות זמנים, אני מסכים עם כבוד היושב ראש שזה לא צריך לקחת כל כך הרבה זמן, הלוואי ונגיע לשלושה שבועות, או חודש

מעוז ביגון:  אנחנו אומרים לא יותר מששה שבועות על זה אני יכול, איך אומרים, לתת את התחייבותי בדבר הזה, פרק זמן קצר יחסית

מעוז ביגון:  יותר קצר? הלוואי

עודד פורר: בשבוע הבא תציגו לי כאן איך הגאנט ומתי העולה יקבל את הציון בתוך פחות מחודש, לכל היותר

עודד פורר:  אין מצב שזה יותר מחודש, אין מצב

מעוז ביגון: כיוון שאני בעיצומה של העבודה הזאת אבקש שבועיים לדבר הזה, כי אנחנו On going אם אתה רוצה לצמצם את זה לחודש אז צריך לעשות זום-אין

עודד פורר: אנחנו ב-15 לפברואר יש לנו פגישה עם השר אתם תציגו את זה שם

מעוז ביגון: בסדר גמור

רונן הופמן: אני רק רוצה קודם כל לברך את מעוז כי אני חושב שזה שינוי מבורך, אני כרגע מתעסק עם המון עולים מתחום הבריאות שתעודת ידע בעברית היא תנאי לקבלת רישיון, תנאי כנראה סביר שהם עושים את כל התהליך הביורוקראטי הקשה, עושים את המבחן יודעים שהם עברו אבל אין להם ביד את התעודה כדי להציג למשרד הבריאות, כדי לקבל רישיון, אז אני חושב שמעזו מתייחס לזה וזה מבורך

רונן הופמן:  אני מסכים איתך חודש לדעתי זה זמן יותר סביר, אני סומך על מעוז שהם יעשו את העבודה הנכונה, אבל כרגע יש מצב שאנשים עוברים מבחן בפברואר והרישיון לא מתקבל אצלם בדואר לפני חודש יוני, ששוב זה חוזר גם למה שדיברת על דיוני אוצר, יכולת השתכרות, יכולת תרומה למשק, זהו win-win situation

עודד פורר: משרד הקליטה, לגבי הוואוצ'רים, איפה אנחנו עומדים שם?     

שי פירון: אוקי, אז אנחנו התייחסנו לפי מה שרשמנו בהמשך לסיכום שלך אדוני היו"ר, אז שר העלייה והקליטה ח"כ אופיר סופר, השיג בתקופה קשה זו תקציב המשכי של 20 מיליון ₪ לטובת פתרון ביניים

שי פירון:  מתוך 3,700 ממתינים אין ממתין שלא קיבל SMS בשפות שהוא יכול להשתתף באולפן השוברים ושזה לא ימנע ממנו אחר כך אם הוא ירצה לעשות גם אולפן ממשלתי

שי פירון:  מראשית השנה כבר אישרנו 1,600 שוברים על סך של כ-11,200,000

שי פירון:  בנוסף אתה שאלת אותנו גם לגבי פתרונות יצירתיים לעברית לתעסוקה, אז התחלנו ביוזמה חדשה, מיזם משותף עם התאחדות התעשיינים ובמסגרת זו מפעל שיבחר להעסיק קבוצת עולים, אפילו קטנה וירצה בכך, הוא יקבל אולפן בשיטה שלon the job training 

עודד פורר: מה לגבי הנושא של תשלום לוואוצ'רים?     

שי פירון: כפי שאתה אמרת, אנחנו עושים עכשיו בחינה מחדש של כל הנושא

שי פירון:  לא אישרנו במסגרת הוראת השעה שנה שלימה לאולפנים, אלא רק חצי שנה, והתחלנו כבר לכתוב מכרז שבאמת תיעשה חשיבה - - -     

עודד פורר: שבמסגרתו ההתקשרות תהיה בין במשרד לבין החברה? והכסף יועבר אליה ולא לעולה

שי פירון: בדיוק

עודד פורר: והעולה לא יצטרך לשלם

עודד פורר:  מה לגבי, בתוך המשרד, אני אומר עוד הפעם קחו בחשבון לתת איזשהו בונוס להישגים, זאת אומרת יש איזה בסיס שכולם יקבלו, לנרשמים ויש בונוס על הישגים

שי פירון: אנחנו בהחלט בודקים את זה וכפי שהסנמנכ"לית של המשרד סיון גולדשטיין אמרה בשבוע שעבר אנחנו צריכים לעשות איזשהו איזון בין הרצון שלנו להימנע - - - לבין הרצון שלנו להשיג תוצאות כפי שהיא הציעה שם

עודד פורר: אני ב-15 לפברואר כשהשר יהיה פה אני אבקש ממנו פירוט יותר מעודכן לגבי זה

טטיאנה (טניה) מזרסקי: יש לי שאלה, מיש ניצל את הוואוצ'ר עבור אולפן א' מעוניין ללמוד באולפן המשך, ואין אולפן המשך ממשלתי, הוא יכול לקבל וואוצ'ר נוסף ללימודי אולפן המשך גם דרך אולפן פרטי?     

שי פירון: לא, אולפן הוואצ'ר מיועד להיות או לפני האולפן הממשלתי או אחריו, או אם העולה בוחר בכך, במקומו

שי פירון:  אולפן ב' הוא באחריות הקולגה שלי ממשרד החינוך, ככל שמתאספת, ולו הקטנה בפריפריה גם קבוצות קטנות

עודד פורר: זאת עוד דוגמה למה חשוב שהדברים ירוכזו במשרד אחד, לעמדתי

עודד פורר:      נמצא איתנו בזום מאיר זרעיה, יו"ר אולפני קיבוץ

עודד פורר:  בבקשה

מאיר זורע: קודם כל בוקר טוב, תודה לציפי ושלומית ולך כבוד היו"ר, קודם כל אני רוצה לברך אותך על הדרך שאתה מנהל את העניין ואני מתרשם שאין סינרגיה טובה בין הגופים כמובן כל אחד עושה את המיטב, אבל אין סינרגיה טובה בין הגופים וחשוב כמו שאתה הגדרת את זה, לחשוב מחוץ לקופסה ולא כל אחד רק על התחום שלו, אלא על הראייה ההוליסטית

עודד פורר: בוא תעלה את הבעיה שהעלית במכתב לפני לגבי זה שיש מקום שלא מתמלא סתם

מאיר זורע: אז אני יכול להעיד רק על התחום שאני מתעסק בו, ואנחנו ב-2022 יכולנו לקלוט 500 עולים, וקלטנו רק 200 עולים בגלל בעיות תקציב ואני חושב שתופעה כזאת נמצאת גם במקומות אחרים, כלומר אין ניצול מקסימאלי של המקומות שיכולים ללמד עברית

עודד פורר: למה?     

מאיר זורע: אני חושב שזה דיאלוג של סוכנות יהודית ומשרד הקליטה, אני מקווה מאוד שאין פה היבטים אחרים שהתנועה הקיבוצית עשתה את העבודה שלה והיום לא מתחשבים בה

מאיר זורע:  אני מקווה מאוד שזה לא ככה ואני מדבר על ששה אולפנים טובים בקיבוצים, בקיבוץ נען, בקיבוץ שדה אליהו, בקיבוץ יגור, בקיבוץ עין השופט, מעגן מיכאל ובצובה

עודד פורר: אבל למה הם לא מתמלאים?     

מאיר זורע: סוכנות יהודית, המיקוד צריך להיות סוכנות יהודית, תקציבית

עודד פורר: מה זאת אומרת תקציבית? לא מצליח להבין, נציגי הסוכנות פה יכולים להסביר את הסיפור הזה?         

קריאה: אורלי צוקרמן לא נמצאת ואני לא בקיאה בתחום הזה בכלל, אני עוסקת בהוראת עברית בחו"ל

קריאה:  כנראה שהייתה אמורה להגיע כנראה שנבצר ממנה

עודד פורר: עלתה בעיה לגבי העובדה שלא מאפשרים לפתוח את האולפן או לא אומרים ייפתח אולפן במועד זה וזה ומפרסמים אותו מספיק זמן מראש, מפרסמים רק סמוך למועד הפתיחה ואז אתה מגיע למצב שאתה לא מצליח - - -             

מעוז ביגון: הטענה עלתה לגבי האולפנים התעסוקתיים ואכן היא קיימת השנה, לא הייתה בעבר, אנחנו עובדים אגף אחר במשרד הקליטה, עם קלאודיה כץ

מעוז ביגון:  מה שקורה זה שאנחנו מתעדפים את האולפנים הראשוניים על פני האולפנים התעסוקתיים, שהם אולפני המשך אחרי האולפן הראשוני ומכיוון שיש מחסור במורים אז - - -     

עודד פורר: זאת לא הייתה הבעיה

מעוז ביגון: זה מה שהעלו בפנינו

קריאה: זאת בעיה אחרת, זה משהו אחר, שבקיבוצים לא נפתחות כיתות אולפן, זה מה שאני חושבת

מעוז ביגון: כשיש כיתה באולפן בקיבוץ אנחנו מייעדים לשם מורה

מעוז ביגון:  אני לא מכיר, הסוכנות היא מפנה את העולים לשם, זה משהו אחר

מעוז ביגון:  כשמגיעים כבר העולים אנחנו יודעים לתת מענה

עודד פורר: מאיר אתה לא ברור בטענות

בועז ביסמוט: אם אני יכול רק להציע כבוד היו"ר אולי לפחות אם הוא לא יודע את ההערכות, השערות, אולי זה המיקום? אין לי מושג אני שואל

עודד פורר: זה נשמע כאילו אתה מפחד להגיד מה הבעיה אני חייב לומר

מאיר זורע: בפברואר אני פותח בקיבוץ נען ובקיבות שדה אליהו אולפן, ומי שמעביר עולים חדשים לקיבוצים האלה זה הסוכנות היהודית

עודד פורר: אבל יכולים לבוא גם עולים לאולפן שלא גרים בנען, יכולים לבוא עולים מרחובות לנען או עולים מרמלה לנען

מאיר זורע: ברור, זה דרך אגב החשיבה האחרת שצריכה להיות, שהאולפן יכול לקלוט - - -     

עודד פורר: משרד הקליטה מי מפנה את העולים לאולפנים ומתזמן את זה?     

שי פירון: הסוכנות היהודית, אנחנו נותנים היסעים

עודד פורר: שלומית, לישיבת מעקב שתהיה ב-15 לפברואר עם השר שיבוא הגורם הרלבנטי מהסוכנות היהודית, אין שאלה לגבי זה

עודד פורר:  תודה, אלכס גולדשטיין, בבקשה

אהרן גולדשטיין: קודם כל תודה, אנחנו מדברים על אולפנים בארץ ופונים אלינו להסתדרות הציונית, למחלקה לעידוד עלייה, אנחנו מפעילים יותר מ-300 אולפנים ברחבי העולם, לאנשים שטרם עלו

אהרן גולדשטיין:  פונים אלינו אנשים שכבר עלו, אני מדבר על בדרך כלל עולים מצרפת, אמריקה הלטינית ולפעמים גם קצת מחבר המדינות, ואומרים אנחנו הגענו, אנחנו לא מוצאים שימוש לוואוצ'רים, אין לנו אולפנים, כרגע אגב אני מדבר, יש לי מולי מכתב ממנהלת האולפנים שלנו בפריז, פונים אליה רופאים שעלו כבר ארצה בין היתר מצרפת ואומרים אין פה אולפן צריך לחכות חודשים על גבי חודשים, כולנו יודעים איזה מחסור יש ברופאים בארץ, כולנו יודעים שבנאדם עולה ויושב פה חודשים, יש לנו אולפנים בזום, הם מתחננים תנו לנו להצטרף לאולפנים שלכם בזום ותנו לנו אפשרות כי אנחנו מפעילים כבר כמה שנים

עודד פורר: משרד הקליטה, מה הבעיה לעשות את האולפנים האלה בזום ולצרף עוד?     

מעוז ביגון: אנחנו עושים את האולפנים האלה לרופאים, אנחנו עושים את זה בזום, יש לנו פרויקט שאנחנו עושים את כשהם עוד בחו"ל

עודד פורר: אז למה מחכים חודשים?     

מעוז ביגון: לא מכיר את זה

מעוז ביגון:  אנחנו עושים אולפן בזום, בדיוק הסתיים שבוע שעבר אולפן של צפון אמריקה, רונן מכיר את זה, פרויקט מאוד יפה, כל הלמידה הייתה שם כולל כאלה שעלו בתהליך הלמידה לארץ והמשיכו בתהליך הלמידה בזום

מעוז ביגון:  אנחנו פתוחים לעניין הזה לגמרי

עודד פורר: את כל הפניות שקיבלת תעביר לוועדה באופן מסודר

עודד פורר:  יאיר לובי המיליון בבקשה

יאיר סמוליאנוב: אני אתייחס בקצרה לשלוש נקודות, אחת אני חייב להגיד כבוד היו"ר סליחה מעט על החוצפה, אבל אני מרגיש בהסתכלות על הדיון הקודם, קצת בזבזנו את הזמן, עלו לכאן אתמול 200 עולים חדשים מתוכם 100 עולים ועוד 100 טועני זכאות, בוא נסביר את המספרים, מתוך ה-100 האלה 75 הם אנשים מעל גיל 18, זאת אומרת שהולכים לפתוח בשבילם כיתת אולפן, זאת אורמת שלוש כיתות אולפן, רק לעולים שהגיעו אתמול לארץ ועוד 100 אנשים שהגיע לכאן כטועני זכאות ותוך כמה שבועות גם הם אמור להיפתח בשבילם אולפן

יאיר סמוליאנוב:       עכשיו, אני כאילו מרגיש שאנחנו כולנו יודעים איך הדבר יסתיים בסוף לכאורה, מה יהיה בסוף

יאיר סמוליאנוב:  המספר על הנייר והתחושה היא 'בסדר אז בוא נחכה עוד חודש עוד חודשיים', מרגיש לי שאני לא יודע, אולי זה כי אני נמצא בשטח ומדבר עם עולים

עודד פורר: אין תחושת דחיפות במשרדים

יאיר סמוליאנוב: בשום צורה שהיא

עודד פורר: חד משמעית

יאיר סמוליאנוב: זאת נקודה ראשונה, נקודה שנייה אני חייב להגיד שאני אחרי הדיון הקודם יצא לי להגיע לאולפן ספציפי ומאוד עניין אותי לראות ולדבר עם העולים ספציפית שהגיעו לאולפן של משרד החינוך אחרי שהם עשו וואוצ'ר של משרד העלייה והקליטה והתשובות הם מאוד שונות, יש עולים שעושים אולפן פרטי של משרד העלייה והקליטה מגיעים ובמבחן פתיחה בשביל להבין באיזה רמה הוא, מבינים שהוא ממש כמו עולה שהגיע לפני שבוע לארץ והתחיל אולפן

יאיר סמוליאנוב:  מצד שני יש אנשים שמגיעים לאולפן ואומרים אוקי - -

יאיר סמוליאנוב:  אני אומר רק שבהמשך לשיח על ציוני המבחנים ולדברים שווה לקחת פעם אחת מבחן של משרד החינוך, לשים אותו עכשיו אפשר מחר בבוקר בשתי כיתות אולפן פרטי ולבדוק רגע מה הציונים שאותם מקבלים, כי כיום אין מבחן ואין שום סיבה לעשות את זה

עודד פורר: תודה

שי פירון: אני כן רוצה להגיב על כך, אנחנו עושים מבחן באותה רמה אפילו יש לנו את אותה כותבת מבחנים

עודד פורר: תודה, על האולפני וואוצ'ר אנחנו נדבר בהרחבה ב-15 לפברואר

עודד פורר:  דב ליפמן בבקשה

דב ליפמן: אני רק רוצה רק להצטרף לקריאה לדחיפות, אנחנו פתחנו מועדונים לשיחה בעברית, בתל אביב, בחיפה לאלה שפשוט אין להם יכולת, תוך 24 שעות בתל אביב 168 עולים קפצו להירשם, בחיפה 147

דב ליפמן:  תוך 24 שעות אנשים שאין להם יכולת נגישות לאולפנים, הנושא דחוף מאוד

עודד פורר: תודה רבה

גלדיס ברזובסקי: אני בהמשך למה שיאיר אמר אני רציתי לדעת מי מפקח על האולפנים של הוואוצ'רים של משרד החינוך

עודד פורר: זה עלה בדיון הקודם, אין פיקוח, זה חלק מהבקשה - - -     

גלדיס ברזובסקי: משרד החינוך שולח את המורים שלו להשתלמויות האם המורים של הוואוצ'רים הולכים?     

עודד פורר: זה חלק ממה שעלה בפעם הקודמת, הם פיקוח הוא רק טכני, טכנוקרטי ולכן ביקשנו שהם ייצאו למכרז, כדי שהם יעשו גם את הפיקוח הפדגוגי, רינה זסלבסקי

רינה זסלבסקי: שלום, רציתי בהמשך לוועדה הקודמת להגיד שדיברנו על תוכנית חירום

עודד פורר: האולפן שלכם איפה זה עומד? מה עשיתם מאז בעניין הזה?     

רינה זסלבסקי: אנחנו מצפים עדיין לתגובה להצעה שלנו וזה קצת חבל כי הזמן רץ וכולנו לפתוח את זה כבר בנובמבר

שי פירון: לגבי נושא הלמידה, אנחנו מאפשרים כבר בשלב הזה לכל מי שלומד בשיטה זאת להיבחן, במקביל אנחנו בוחנים את יכולתנו להתקשר בנושא הזה כמו גם בתחומים אחרים

עודד פורר: יש לכם פטור מהתקשרות עם הסוכנות היהודית בדיוק בשביל הדברים האלה, האמנה בין מדינת ישראל לבין המוסדות הלאומיים והאפשרות לתת את הפטור, אני יודע שהחשב הכללי לא כל כך אוהב את זה, אני יודע שלא מתים על זה, אבל זה בדיוק לצורך, יש פתרונות, אני חוזר על מה שנאמר כאן קודם

שי פירון: אתה ביקשת שאנחנו נשים לב גם על בדיקת איכות, הכל בתהליך בחינה ואגב כל כיתות אופק 300 אנחנו עושים להם בחינת סיום כדי לקצר תהליכים

עודד פורר:  שרי אני מבקש בנושא הזה של האולפן ההפוך של הסוכנות היהודית אם זה דרך אופק אם זה במסלולים אחרים, אגב גם מבחינה תקציבית באופק יש הרבה מאוד תקציב שלא נוצל

עודד פורר:  אנחנו גם על זה נקיים דיון

עודד פורר:  אני מבקש יש פה דחיפות בנושא הזה יש דחיפות, אם יגיע לכאן השר ב-15 בפברואר בלי תשובות, זאת לא תהיה ישיבה נעימה, לא לנו ולא לשר, תבינו את הדחיפות בסיפור הזה של האולפנים, אתם חייבים לסגור את הפקק הזה

עודד פורר:  מורה באולפן, שני משפטים בזום היא מבקשת, אחרונים, אהובה נפש בבקשה ואז אני אסכם את החלק הזה

אהובה נפש: שני משפטים, אז אני מורה באולפן שלי, שמי נפש אהובה ואני מירושלים, אני מורה באולפן ירושלים, אני רוצה לספר על היתרונות - - -     

עודד פורר: זה לא הדיון, סליחה, זה דיון מעקב בסך הכול על הסטטוס של כל הדברים שביקשנו בדיון הקודם, אני מתנצל

אהובה נפש: אז אין לי מושג לגבי הדיון הקודם

עודד פורר: אז כשעולים לדיון, להבא, שווה לדעת על מה

רונן הופמן: הייתי שמח להגיד מילה על נושא האולפנים המקצועיים, אם זה המקום

רונן הופמן:  אני חושב שכרגע אנחנו בקשר עם משרד הקליטה ועם החטיבה של שרי, כרגע אנחנו סבורים שהרישום לאולפנים המקצועיים הוא לא טוב, זאת אומרת עולים שרוצים אולפן מה שנקרא עברית טרמינולוגיה רפואית או טרמינולוגיה של רואי חשבון טרמינולוגיה של עורכי דין, שיטת הרישום היא לקוחה משנות החמישים, במקום להגיד מראש, לפתוח גאנט ולהגיד אלה המועדים שייפתחו בכפוף למינימום משתתפים, עושים הפוך, מחכים שיהיו 15 איש שלא יודעים, כי אין פרסום

עודד פורר: למה השיטה זאת? מי אחראי על השיטה הזאת?     

שי פירון: א' זה המשרד, אבל ב' במסגרת אגף תעסוקה, בשנים כתיקונם - - -     

עודד פורר: שרי אני מבקש גם את העניין הזה לשנות, תבואו ב-15 לפברואר תגידו ששיניתם, ככה עובדים כל הגופים כמעט בכל דבר, גם כשאתה הולך לרשום את הילד שלך לחוג, ככה אתה רושם ילד, אומרים לך שמע תירשם, תדע לך לא יהיה לנו מינימום, לא יהיה, אבל יש גאנט אתה יודע מתי החוג, אתה יודע באיזה שעה, בעיקר דווקא השנה הכי קל לקיים את זה, אתם נמצאים ב-oevrflow אין מספיק מורים, אבל אתם יודעים שאתם הולכים לפתוח אולפן אתם יודעים שיש לכם מורים תתכננו קדימה, תבואו לאנשים תגידו להם בעוד חודשיים ייפתח האולפן בכפוף להרשמה

רונן הופמן: אני מצטער, זה לא היה ככה, אני כל שנה מבקש גאנט קדימה ומודיעים בספטמבר על קורס שנפתח באוקטובר, זה לא גאנט

עודד פורר: לסיכום

עודד פורר:  ככה, אחד, קיצור זמני ההמתנה לתוצאות המבחנים לחודש ימים, זאת הדרישה של הוועדה ממשרד החינוך ב-15 לפברואר בדיון המעקב עם שר העלייה והקליטה, אני מבקש לקבל על זה עדכון

עודד פורר:  שתיים, משרד האוצר, ביום שני הבא אנחנו מנפתח את הדיון שתצטרכו לפרט כמה פגישות קיימתם בנושא הסכם השכר, בדיון הראשון שיתקיים בשבוע הבא אתם תוזמנו כדי לפרט כמה פגישות קיימתם לגבי הסכם השכר ומתי אתם מתחילים את הדיון הזה גם מול הסתדרות המורים

עודד פורר:  הקצב לא לשביעות רצוננו, חד משמעית, אני לא רוצה להתחיל לעבור לדרדר את השימוש שלנו בכלים שיש לנו, ככל שיש לנו, בסדר?     

שירה גרוס: כן

עודד פורר: פתיחת כיתות אולפן בקיבוצים, תיאום משרד החינוך, משרד הקליטה אני מבקש לקבל סוכנות, אני מבקש התייחסות של הסוכנות לטובת העניין הזה, נציגה של הסוכנות פה, תעבירי את זה בבקשה והיא תידרש לתת תשובות ב-15 בפברואר גם כן, על סיום המשא ומתן שהוא דחוף, דיברנו

עודד פורר:  מבחינת שיטת הוואוצ'רים, מכרז חדש עם תנאים חדשים אני מצפה שזה יוצג ב-15 לפברואר, שכבר נקבל איזשהו קונספט לגבי לאן אתם הולכים, פרסום מכרז, הליך בחירה, נאנחנו נמצאים במצב סופר דחוף בתוך הסיפור הזה של הפרסום מכרז, אני מבקש לבדוק התקשרות ופטור ממכרז מול הסוכנות היהודית ומול ההסתדרות הציונית מול אולפנים קיימים שאפשר להרחיב אותם

עודד פורר:       חייבים לייצר פה יישור קו במובן הזה שאין עולים שלא לומדים עברית מיד עם הגיעם לישראל, הסתדרות ציונית נא להעביר דרך הוועדה את כל הפניות שהיו לגבי רופאים ואולפנים מקצועיים, שאין להם מענה ודבר אחרון לגבי גאנט רישום מראש לקורסים מקצועיים, גם זה אני מבקש שיוצג ב-15 בפברואר, נראה לי הדבר, זה אפילו לא מצריך איזושהי היערכות מיוחדת, זה בסך הכול להגיד אלה האולפנים המתוכננים לשנה הקרובה, אנא תירשמו ברגע שאולפן מלא הוא מלא ואם לא היה מספיק נרשמים אז יעבירו את זה הלאה

מעוז ביגון: יש לזה רק קשר ישיר לכמות המורים שיש

עודד פורר: לפי כמות המורים שיש אתה יודע לעשות גאנט קדימה שנה עכשיו נכון? אז מה הבעיה לפרסם גאנט קדימה? כל הזמן אתם מספרים לי אין מורים, אין מורים, שימו גאנט קדימה עם כל כמות המורים שיש, אם אין מורים צריך לנהל את המשאב הזה כמו שמנהלים משאב, אבל כשעושים אין מורים ואומרים ייפתח אולפן בעוד יומיים ואז אין מספיק נרשמים אז המורה, או שהוא מלמד חצי כיתה זה סימן שאתם משתמשים לא נכון במשאב הזה, יש לכם משאב שהוא במחזור תנהלו אותו, אתם לא מנהלים אותו, אני לא רוצה לשמוע כבר את הסיפור הזה, אין מורים כל פעם

עודד פורר:  תודה

עודד פורר:      הישיבה הזו נעולה, אני רוצה לפתוח את הישיבה הבאה